burgasdotpro/wikipedia huggingface dataset:
Cintorín Slávičie údolie

Cintorín Slávičie údolie je s rozlohou 18,5 ha najväčším cintorínom v Bratislave. Bol založený v roku 1912 a pôvodne bol určený pre chudobných. Nachádza sa v mestskej časti Karlova Ves na ulici Staré grunty, vedľa rozsiahleho komplexu vysokoškolských internátov (Mladosť a ŠDaJĽŠ). Nie je situovaný na rovnomennej blízkej ulici Slávičie údolie (tá náleží do mestskej časti Staré Mesto). Na cintoríne sa dodnes aktívne pochováva.
Dopravné spojenie.
Cintorín je ľahko prístupný od Mlynskej doliny. Leží pri ňom veľké záchytné parkovisko.
Guillaume Bigourdan

Guillaume Bigourdan (* 6. apríl 1851, Sistels, Francúzsko – † 28. február 1932, Paríž) bol francúzsky astronóm.
V roku 1877 ho Félix Tisserand vymenoval za astronóma asistenta na Toulouskom observatóriu. V roku 1879 odišiel spolu s Tisserandom na Parížske observatórium kde sa neskôr stal riaditeľom. Od roku 1903 bol členom Úradu pre zemepisné dĺžky () a od roku 1904 členom Académie des sciences. 
V rokoch 1919–1928 bol riaditeľom Medzinárodnej časovej ústredne.
Venoval sa určovaniu polohy hmloviny 6380. Študoval pohyb a snažil sa predpovedať ich budúce správanie. Objavil pritom približne 500 nových objektov. V roku 1902 spolupodieľal sa na snahe zmerať vzdialenosť medzi Londýnom a Parížom. Popísal metódu pre nastavenie teleskopu, nazvanú po ňom "Bigourdanova metóda".
V roku 1919 sa stal laureátom Gold Medal of the Royal Astronomical Society.
Bol ženatý, mal dcéru Amédée Mouchezovú.
Portoviejo (mesto)

Portoviejo je mesto v Ekvádore, hlavné mesto provincie Manabí. Je vzdialené od pobrežia Tichého oceánu. Má okolo 280 000 obyvateľov. Je známe aj ako mesto "Kráľovských tamariškov" pre nádherné stromy nachádzajúce sa v tejto oblasti.
Portoviejo je hlavným politickým a hospodárskym strediskom údolia rieky Portoviejo, ktoré takisto zahŕňa kantóny Santa Ana a Rocafuerte, kde sa každoročne obhospodaruje okolo 110 štvorcových kilometrov pôdy. Údolie je úrodné, pestujú sa paradajky, cibuľa, paprika, banány, mango a iné tropické ovocie. Mesto, ktoré zasiahla hospodárska kríza v 80. a 90. rokoch 20. storočia, sa v súčasnosti spamätáva zo závažného rozpočtového obmedzovania a vysokej miery nezamestnanosti, čo robí problémy miestnej samospráve. Portoviejo je perfektným miestom pre vychutnanie tradičnej kuchyne Manabí, veľhlasnej v Ekvádore, zvyčajne vo vidieckych reštauráciách nachádzajúcich sa na ceste Portoviejo-Crucita.
Dejiny.
Mesto bolo založené 12. marca 1535 španielskym kapitánom Franciscom Pachecom ako "Nové Mesto Sv. Juraja z Portoviejo".
Jeden z najväčších ekvádorských básnikov Vicente Amador Flor pochádzal z Portovieja a o meste napísal veľa básní.
Ves

Ves je zastarané označenie dediny, pozri dedina.
VES môže byť:
Czesław Miłosz

Czesław Miłosz [] (* 30. jún 1911, Šeteniai, Cárske Rusko, teraz Litva – † 14. august 2004, Krakov, Poľsko) bol poľský básnik, spisovateľ, akademik a prekladateľ. V roku 1961 sa stal profesorom poľskej literatúry na Kalifornskej univerzite v Berkeley a v roku 1980 získal Nobelovu cenu za literatúru. Posledné dni svojho života strávil v Krakove.
Život.
Czesław Miłosz sa narodil v Šeteniai (pol. "Szetejny"), čo bolo mesto v Rusku, v poľskej šľachtickej rodine. Miłosz študoval právo na Vilniuskej univerzite Štefana Bátoryho vo Vilniuse, vtedy súčasť Druhej poľskej republiky. Po druhej svetovej vojne, v roku 1951, bol kultúrnym atašé komunistickej Poľskej ľudovej republiky v Paríži, kde požiadal a aj dostal politický azyl vo Francúzsku. V roku 1953 získal "Prix Littéraire Européen" (Európsku literárnu cenu).
V roku 1960 Miłosz prišiel do Spojených štátov, a v 1970 získal štátne občianstvo. V 1961 začal prednášať ako profesor na Berkeley. V roku 1978 mu udelili Neustadt International Prize for Literature (Neustadtskú medzinárodnú cenu za literatúru). V tom istom roku odišiel do dôchodku, no pokračoval s vyučovaním na Berkeley. V roku 1980 Miłosz obdržal Nobelovu cenu za literatúru. Po páde Železnej opony, sa Miłosz vrátil do Poľska, prvýkrát na návštevu, neskôr natrvalo. V roku 1989 Miłosz získal National Medal of Arts a čestný doktorát Harvardovej univerzity. Je ocenený Izraelskou cenou Jad va-šem (Holokaust), ako jeden zo „Spravodlivých medzi národmi“. Zomrel v roku 2004, vo svojom dome v Krakove vo veku 93 rokov. Bol dvakrát ženatý, prvá manželka Janina zomrela v roku 1986; druhá manželka Carol (narodená v USA), ktorá bola historička, zomrela v roku 2002. Miłosz je pochovaný v Skałkovskom kostole v Krakove.
Laimagu

Laimagu () je jedným z obývaných ostrovov na atole Šavijani na Maldivách. Počet obyvateľov je 731 (jún 2006), dĺžka ostrova 850 m, šírka 630 m. Vzdialenosť od hlavného mesta Male je 220,69 km.
Mákandúdú

Mákandúdú () je jedným z obývaných ostrovov na atole Šavijani na Maldivách. Počet obyvateľov je 1 165 (február 2003), dĺžka ostrova 1 160 m, šírka 950 m. Vzdialenosť od hlavného mesta Male je 228,1 km.
Máungúdú

Máungúdú () je jedným z obývaných ostrovov na atole Šavijani na Maldivách. Počet obyvateľov je 936 (február 2003), dĺžka ostrova 650 m, šírka 500 m. Vzdialenosť od hlavného mesta Male je 206,79 km.
Marosi

Marosi () je jedným z obývaných ostrovov na atole Šavijani na Maldivách. Počet obyvateľov je 838 (jún 2006), dĺžka ostrova 690 m, šírka 600 m. Vzdialenosť od hlavného mesta Male je 229,65 km.
Zväzok dôverníka

Zväzok dôverníka alebo spis dôverníka je spis štátnej bezpečnosti, v ktorom sa zhromažďovali informácie, ktoré pomáhali plniť previerkové, pomocné a orientačné úlohy štátnobezpečnostnej povahy v súvislosti s odhaľovaním alebo objasňovaním protištátnej činnosti.
Nahosemenné rastliny

Nahosemenné rastliny (iné názvy: nahosemenné, gymnospermy; lat. Gymnospermae, Gymnosperm(at)ophyta, Gymnosperm(at)ophytina; staršie: borovicorasty (Pinophyta, Coniferophyta) v najširšom zmysle) sú veľký taxón (tradične nadoddelenie či oddelenie či pododdelenie) semenných rastlín. 
Prirodzenosť taxónu.
Do začiatku 21. storočia sa istú dobu väčšinou uvádzalo, že nahosemenné rastliny nie sú monofyletický taxón (ale sú buď parafyletický alebo polyfyletický, a teda neprirodzený, taxón) a vo viacerých systémoch sa preto dokonca namiesto nahosemenných rastlín uvádzali len ich jednotlivé časti (oddelenia) ako samostatné taxóny. Novšie sa ale uvádza, že ide o monofyletický taxón.
Znaky nahosemmených rastlín.
Rozmnožovacie orgány nahosemenných rastlín vznikli evolučnou premenou listov a rozlišujeme ich na samčie ("mikrosporofyly") a samičie ("megasporofyly").
Mikrosporofyly (tyčinky) nahosemenných rastlín sú zoskupené do šištíc (strobily) a môžeme ich považovať za jednopohlavný kvet. Tyčinky sa skladajú z nitky a mikrosporangia (peľnice). Z peľnice sa uvoľňujú mikrospóry (t. j. peľ).
Makrosporofyly sa skladajú zo sterilných šupín, ktoré môžu byť rozlíšené na podporné a semenné. Megaspórou je vajíčko ("ovulum"), ktoré je v čase zrelosti viacbunkové. Skladá sa z vlastnej vajcovej bunky ("oosféra"), pomocných buniek ("archegóniá") a vyživovacieho pletiva ("primárny endosperm").
Vajíčka sú pri nahosemenných rastlinách uložené viac-menej voľne na semenných šupinách, preto tieto rastliny označujeme ako "nahosemenné".
Systematika.
Tradičný systém / systém používaný v tejto wikipédii.
nahosemenné rastliny (=borovicorasty v širšom zmysle):
Pozri aj sčasti podrobnejšiu verziu uvedenú v článku borovicorasty.
Systém podľa Mičieta et al. 2018.
nahosemenné rastliny (Gymnospermae) [ide o vetvu triedy semenné rastliny (Spermatopsida)]:
Poznámky:
Milandú

Milandú () je jedným z obývaných ostrovov na atole Šavijani na Maldivách. Počet obyvateľov je 1 957 (jún 2006), dĺžka a šírka nie je zverejnená. Vzdialenosť od hlavného mesta Male je 234,13 km.
Evidenčný zväzok

Evidenčný zväzok bol zväzok štátnej bezpečnosti, ktorý bol zavedený na osoby, u ktorých existovali náznaky protištátnej činnosti, ktoré si však vyžadovali dôkladné preverenie. Evidenčné zväzky boli zavádzané ako predbežné opatrenie. Neskôr tento druh zväzku nahradil Pozorovací zväzok.
Osobný zväzok

Osobný zväzok bol zväzok štátnej bezpečnosti, ktorý bol zavedený na osobu, ktorá na základe preverených poznatkov vykonávala nepriateľskú protištátnu činnosť, alebo bola z takejto činnosti podozrivá.
Narudú

Narudú () je jedným z obývaných ostrovov na atole Šavijani na Maldivách. Počet obyvateľov je 480 (jún 2006), dĺžka ostrova 850 m, šírka 650 m. Vzdialenosť od hlavného mesta Male je 232,22 km.
Drumlin

Drumlin (z ír. "droimnín" - "malý horský chrbát") je menší kopcovitý útvar (výška približne 45 m, dĺžka 0,8-1 km) vytvarovaný činnosťou ľadovca. Predstavujú neerodované zvyšky horninových blokov, ktoré obrúsila erózna činnosť ľadovca. Hrana drumlinu, ktorá je orientovaná v protismere pohybu ľadovca je strmšia, opačná je predĺžená v smere pohybu ľadovca. Drumliny sa často nevyskytujú samostatne, tvoria "drumlinové polia" približne rovnakých tvarov a orientácie.
Drumliny pochádzajúce z posledného zaľadnenia sa vyskytujú v Spojených štátoch (New York, Massachusetts, Minnesota, Wisconsin), Poľsku, Kanade (južné Ontário), Estónsku, Írsku, Fínsku, Alpách a v Patagónii. Recentné drumliny sa nachádzajú v Antarktíde.
Žena

Žena je:
Niekedy sa slovo žena používa aj pre označenie roly v spoločnosti. Žena, ktorá porodila dieťa je matka. Dieťa ženského pohlavia je dievča, pričom tento termín sa niekedy používa aj pre mladé ženy.
Pre označenie samičieho a teda aj ženského pohlavia v biológii sa používa symbol planéty Venuše. Je to štylizované znázornenie zrkadla bohyne Venuše — koliesko s malým krížikom (Unicode: ♀). Symbol reprezentuje ženskosť a v stredovekej alchýmii označoval meď.
Slovo "žena" vzniklo z gréckeho slova gyne, čo je taktiež základom názvu medicínskeho odboru gynekológia. V latinčine sa žena povie "femina", čo má pravdepodobne pôvod v inom latinskom slove "fellare" (sať, dojčiť).
Biológia.
Ženská dospelosť je obdobie v živote ženy, ktoré prichádza po detstve a dospievaní (puberte). Zvyčajne trvá od 18. roku života až po smrť.
Orlík (hudobná skupina)

Orlík bola česká skinheadská Oi! hudobná skupina.
Skupina vznikla v roku 1988 transformáciou hardcorovej skupiny F.A.S. (fetal alkoholic syndrom) na štýl Oi!. Najznámejšími členmi boli Daniel Landa a David Matásek. Orlík sa rozpadol v roku 1991.
Bol pomenovaný podľa pražskej vinárne Orlík. Vydali dva albumy "Miloš Frýba for president" alebo len krátke "Oi!" (1990) a "Demise" (1991), ktorých sa predalo asi 200 000 kusov.
Orlík

Orlík môže byť:
Bramhora

Bramhora je časť mesta Snina. Sú tu 2 ulice, Jesenského, súčasne najdlhšia ulica v Snine a Lesnícka. Leží na periférii Sniny smerom na obec Pichne. Cez Bramhoru pretekajú vodné toky Pichnianka a Pčolinka. Susedné mestské časti Bramhory sú: Sídlisko 1, Tabla, Centrum mesta Sniny.
San Fernando del Valle de Catamarca

San Fernando del Valle de Catamarca (často skrátene nazývané ako Catamarca) je mesto v severozápadnej Argentíne. Je hlavným mestom rovnomennej provincie Catamarca a sídlom departmentu Capital. Pri sčítaní ľudu v roku 2010 malo mesto 159 139 obyvateľov. Spolu s predmestiami žije v metropolitnej oblasti Catamarca približne 217 300 ľudí. V priestore mesta Catamarca tak žije skoro 70 % obyvateľstva provincie.
San Fernando del Valle de Catamarca bolo založené v roku 1683. Je vzdialené približne 1 130 km od hlavného mesta Argentíny Buenos Aires. Mesto je cieľom veľkého počtu pútnikov, ktorí smerujú k miestnej bazilike zasvätenej Panne (Márii) z údolia ("La Virgen del Valle"). Mesto je však známe aj pre svoju koloniálnu architektúru, pričom mnohí turisti začínajú práve tu svoje cesty do okolitých hôr.
Geografia.
Catamarca leží v údolí Valle de Catamarca, ktoré oddeľuje horské pásma Sierra de Ancasti a Sierra de Ambato, na rieke "Rio del Valle". Hoci je podnebie pomerne suché, v okolí sa nachádzajú kvalitné pôdy, čo napomáha rozvoju poľnohospodárstva.
Koloman Slimák

Koloman Slimák (* 19. december 1903, Bošáca – † 18. september 1996, Nové Mesto nad Váhom), bol známy kynológ – chovateľ, šľachtiteľ, poľovník, rozhodca exteriéru aj výkonu. Počas svojej kariéry bol považovaný za jednu z najuznávanejších autorít v slovenskej kynologickej praxi. Doteraz sa považuje za legendu slovenskej kynológie.
Život.
Takmer celý život pôsobil v Novom Meste nad Váhom. Celý svoj život venoval prírode a chovu rôznych plemien poľovných psov.
Svojim aktívnym pôsobením sa zaslúžil o rozkvet poľovnej kynológie na Slovensku a o chov mnohých poľovných plemien u nás (napríklad weimarského stavača, maďarského drôtosrstého stavača, českého fouska, atď.). Od roku 1933 prevádzkoval legendárnu chovateľskú stanicu „Z Považia“, v ktorej odchoval stovky jedincov rôznych poľovných plemien. Do dejín kynológie sa však zapísal predovšetkým ako otec dvoch našich národných plemien – slovenského kopova a slovenského hrubosrstého stavača.
Slovenský kopov.
Spolu so svojimi spolupracovníkmi zušľachtil a obnovil chov tradičného slovenského poľovného duriča slovenského kopova. Koloman Slimák stál pri zrode prvej plemennej knihy a prvého plemenného štandardu. 
Slovenský hrubosrstý stavač.
Venoval sa však predovšetkým stavačom. Podujal sa vyšľachtiť hrubosrstú variantu weimarského stavača, ktorá by niesla všetky výborné pracovné vlastnosti tohoto plemena, avšak bola by lepšie vybavená pre nepriazeň počasia a lesné podmienky. Hrubú srsť dosiahol prekrížením s nemeckým drôtosrstým stavačom a českým fouskom. Nemecký Klub chovateľov weimarských stavačov túto variantu však neuznal, preto Koloman Slimák a ďalší slovenskí kynológovia pokračovali v šľachtení oddelene od pôvodného plemena a dosiahli zápis nového samostatného plemena v FCI - slovenského hrubosrstého stavača.
Kynologická činnosť.
V rokoch 1938 - 1951 riadil poľovnícku kynológiu na Slovensku, viedol plemennú knihu, organizoval skúšky, výstavy a kurzy výcviku. V oblasti kynológie aj publikoval. Popri mnohých odborných článkoch stojí za špeciálnu zmienku jeho kniha Poľovné psy. Koloman Slimák vypracoval skúšobné poriadky pre jarné a jesenné skúšky stavačov.
Koloman Slimák v roku 1948 usporiadal na počesť Josefa Kadleca, jedného z prvých priekopníkov slovenského chovu čistokrvných poľovných psov, prvý memoriál. Tento sa neskôr usporadúval pravidelne. 
Ocenenia a memoriál.
Dnes sa práve na počesť Kolomana Slimáka každoročne usporadúva Memoriál Kolomana Slimáka, ako vrcholné podujatie pre chovateľov stavačov. Už počas jeho života sa konali tri ročníky súťaže o pohár Kolomana Slimáka (1993, 1995 a 1996).
Za rozvoj poľovníckej kynológie, ale aj drobnochovateľstva bol Koloman Slimák ocenený viacerými vyznamenaniami. Medzi najvýznamnejšie patrí Zlatá plaketa 1. stupňa Slovenského zväzu drobnochovateľov (1979), odznak Zlatého kamzíka (1984) a Pamätná medaila Svätého Huberta in memoriam (2000).
Corrientes

Corrientes môže byť:
Buenos Aires (rozlišovacia stránka)

Buenos Aires môže byť:
Formosa

Formosa môže byť:
Cinisello Balsamo

Cinisello Balsamo je mesto v severotalianskom regióne Lombardsko. Mesto sa nachádza v provincii Miláno.
Nachádza sa 10 km severovýchodne od Milána. Počet obyvateľov je 73 935.
Externé odkazy.
Oficiálna stránka
Monza

Monza je mesto v regióne Lombardsko na severe Talianska. Mesto sa nachádza 15 km severne od Milána. Je preslávené okruhom Autodromo Nazionale Monza, kde sa konajú preteky Formuly 1.
Mestom preteká rieka Lambro, prítok rieky Pád. Od júna 2004 sa Monza stala hlavným mestom novej provinice Monza e Brianza. Táto nová administratívna úprava nadobudne účinnosť v roku 2009, dovtedy Monza bude súčasťou provincie Miláno.
Monza je tretím najväčším mestom Lombardska a významným ekonomickým a priemyselným mestom.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Telefonaktiebolaget L. M. Ericsson

Telefonaktiebolaget L. M. Ericsson, skrátene Ericsson, je švédsky výrobca telekomunikačných technológií. 
Spoločnosť založil v roku 1876 Lars Magnus Ericsson a sídli v Kiste pri Štokholme. Rozsiahle aktivity spoločnosti zaradili švédsku metropolu medzi európske výskumné centrá informačných technológií. Ericsson má svoje pobočky vo viac ako 180 krajinách sveta a len vo Švédsku zamestnáva okolo 17 700 ľudí.
Ericsson

Ericsson môže byť:
Richard Gasquet

Richard Gasquet (* 18. jún 1986, Béziers, Francúzsko) je súčasný francúzsky profesionálny tenista. Počas svojej kariéry vyhral 16 turnajov ATP v dvojhre a 2 turnaje vo štvorhre.
Doping.
V máji 2009 mal v tele pri dopingovej skúške trojnásobne zvýšené množstvo kokaínu nad povolený limit (50 nanogramov na mililiter), začo mu hrozil od Medzinárodnej tenisovej federácie dvojročný zákaz činnosti. V na kurty sa vrátil v auguste 2009 na turnaji v New Haven. V decembri 2009 bol definitívne oslobodený.
Adenozíntrifosfát

Adenozíntrifosfát (ATP) je chemická zlúčenina patriaca medzi nukleotidy; chemicky ide o trifosforylovaný adenozín s dvomi makroergickými väzbami. Slúži predovšetkým ako prenášač fosfátu v rámci energetického metabolizmu bunky a univerzálny zdroj energie všetkých živých organizmov.
ATP predstavuje primárny zdroj energie pre bunku. Energia sa uvoľňuje pri hydrolytickom štiepení molekuly kyseliny trihydrogenfosforečnej z molekuly ATP, pričom vzniká adenozíndifosfát (ADP). Takto získaná energia je väčšia ako pri hydrolýze iných typov zlúčenín. Preto sa štiepená väzba nazýva „makroergická“ a označuje sa vlnovkou (nie je to špeciálny typ väzby, je to obyčajná kovalentná väzba; vlnovkou sa zdôrazňuje len jej energetický význam). Uvoľnená energia sa využíva na široké spektrum chemických dejov, vyžadujúcich energiu. 
Pomer ATP a ADP v bunke má značný regulačný význam.
Cesnak

Cesnak (ľudovo alebo zastarano: "cesnek", "cesnik", "cesnok", "česnak", "česnek", "česnok", zastarano aj: "tesnek") môže byť:
Cesnak môže byť aj priezvisko, pozri Cesnak (priezvisko), napr.
RIVA 128

nVidia Riva 128 bola grafická 3D karta, ktorá bola uvedená v roku 1997 ako RIVA 128 (STB VELOCITY 128) alebo NV3. Bola to jedna z prvých komerčných kariet s integrovaným 3D čipom. Po predchádzajúcom modeli NV1 sa snažila nVIDIA získať základňu zákazníkov práve vypustením tohto modelu. Jej uvedenie znamenalo jasný smer v budúcom počínaní nVIDIE.
Predošlý model (NV1) mal zásadne odlišný spôsob renderingu, tzv. "kvadratické" mapovanie. Softvérovo plne nepodporovaná pomocou Direct3D. Zato RIVA 128 si podporu zaistila navrhnutím priamo na toto prostredie. V tom čase boli na trhu karty 3Dfx VOODOO 1 s najlepším filtrovaním textúr, k chodu však potrebovala ďalšiu 2D kartu. NVIDIA mala integrované aj 2D jadro a bola teda cenovo prijateľnejším riešením. Ďalej umožňovala vyššie rozlíšenie ako VOODOO (800x600 alebo 960x720 naproti 640x480 alebo 800x600 bez z-buffera).
RIVA 128 bola jednou z prvých kariet vyrábaná aj vo verzii AGP 2x, čím bola technicky popredu. RIVA podporovala 4 MB RAM a 128 bit BUS. Mala jednu pixel pipeline (pixel za nasamplovanu textúru (nie multitexturing)). Čip bol limitovaný 16-bitovými farbami (high colours), čiže 16-bitovým formátom pixelov a 16-bitovým Z-bufferom. RIVA 128 priniesla 2D obraz dovtedy videný len na vysokokvalitných 2D kartách.
Krátko na to bola uvedená na trh 8 MB verzia nesúca názov RIVA 128 ZX. RIVOU 128 pohŕdali kvôli chudobnejšiemu renderovaniu a zvláštnym chybám pri ňom. Čip navyše nepodporoval trilineárne filtrovanie. Počiatocné ovládače RIVY používali mapovanie každého polygónu, čo vyzeralo pekne, ale bolo neúnosne náročné na výkon. NVIDIA neskôr vydala ovládače, ktoré čiastočne riešili problem-mod po pixeli. NVIDIA mala problém s bilineárnym filtrovaním naproti populárnej 3Dfx VOODOO GRAPHICS 1.. Akokoľvek, niektorí ľudia preferovali práve kvality VOODOO.
RIVA mala dobrú podporu v Direct3D, rozumela si však aj s OpenGL. Škodou pre RIVU bolo to, že v dobe jej vydania bolo veľa hier navrhnutých pre VOODOO, prostredie Glide, výlučne pre 3dfx.
RIVA navzdory dobrým vlastnostiam a plnohodnotnej podpore s ovládačmi prostredia Direct3D, hra UNREAL (resp. veľmi populárny engine tejto už kultovej hry) nebola spustiteľná. Len pod OpenGL, kde výsledkom bolo pomalé renderovanie a s častými chybami (pri UNREALI). Paradoxne bola schopná hrania Quake 3, ktorý bol oveľa náročnejší a pokrokovejší ako UNREAL engine.
Benkovský potok

Benkovský potok môže byť:
Konferencia Spojených národov pre obchod a rozvoj

Konferencia Spojených národov pre obchod a rozvoj (iné používané preklady: Konferencia Spojených národov o obchode a rozvoji, Konferencia OSN pre obchod a rozvoj/o obchode a rozvoji; po anglicky "United Nations Conference on Trade and Development", skratka UNCTAD) je jedna z organizácií systému OSN.
Ustanovená bola v roku 1963 Valným zhromaždením OSN. Plní otázky hospodárskej a obchodnej spolupráce. V súčasnosti je počet jej členov 191 a ich sídlo je Ženeva v Švajčiarsku. 
Programy UNCTAD sú zamerané na rozvoj obchodu, obchodnú a colnú politiku, surovinovú politiku a rozmach rozvojových krajín a ich ekonomickú integráciu.
Organizácia Spojených národov pre priemyselný rozvoj

Organizácia Spojených národov pre priemyselný rozvoj (, skrátene "UNIDO") je jedna z odborných organizácií OSN. 
Bola založená v roku 1966 ako súčasť Sekretariátu OSN. Sídlo je vo Viedni. Jej základným cieľom je zlepšenie a rozvoj priemyslu v rozvojových, ako aj ekonomicky rozvinutých krajinách.
Peter Falk

Peter Falk (* 16. september 1927, New York, USA – † 23. jún 2011, Beverly Hills, Kalifornia) bol americký herec židovského pôvodu.
Preslávil sa účinkovaním v televíznom seriáli "Columbo". Za túto úlohu získal Zlatý glóbus a päť cien Emmy.
Životopis.
Ako trojročný prišiel kvôli malígnemu tumoru o pravé oko a dostal sklenené oko. Päť rokov po skončení hereckej školy, v roku 1960, bol nominovaný na Oscara za rolu vraha vo filme "Murder, Inc.". Druhú nomináciu získal o rok neskôr za vedľajšiu rolu vo filme "Pocketful of Miracles".
Desaťkrát bol nominovaný na cenu Emmy za rolu "poručíka Columba", z toho päťkrát vyhral; za túto úlohu bol nominovaný deväťkrát na Zlatý glóbus, ktorý vyhral v roku 1973. Ohromná popularita seriálu mu zaistila pevnejšie postavenie v Hollywoode a výber ambicióznejších rolí. Na svojom konte má spoluprácu s renomovanými tvorcami: s Johnom Cassavetesom napríklad natočil film "Husbands" (1970). Objavil sa aj vo filmoch Wima Wendersa "Nebo nad Berlínom" (1987) a "In weiter Ferne, so nah!" (1993).
Bol dvakrát ženatý: jeho prvou manželkou bola Alice Mayo v rokoch 1960 – 1976 a po rozvode sa v roku 1977 oženil so Sherou Danese. Jeho dcéra 15. decembra 2008 oznámila, že otec trpí Alzheimerovou chorobou a demenciou. Začiatkom roku 2009 sa sporili o majetok jeho dcéra z prvého manželstva a druhá manželka.
Zomrel 23. júna 2011 vo svojom dome v Beverly Hills. Bezprostredná príčina smrti nie je známa, pretože ju rodina nechcela oznámiť.
V roku 2013 dostal hviezdu na Hollywoodskom chodníku slávy.
Egyptčina

Egyptčina môže byť:
Petržalka City

Petržalka City je názov projektu polyfunkčného súboru bytov, obchodov, služieb, administratívnych priestorov, hotela, športových, kultúrnych a rekreačných zariadení, ako aj zelene, ktorý sa realizoval v centre bratislavskej mestskej časti Petržalka.
Prvá etapa realizácie sa mala začať v roku 2008 a skončiť v roku 2010 a mala sa nachádzať na pozemku medzi Rusovskou cestou, Hálovou ulicou a Chorvátskym ramenom. Druhá etapa mala prebiehať v rokoch 2009-2013 a je lokalizovaná medzi Chorvátskym ramenom, Rusovskou a Romanovou a plánovaným Centrom mestskej časti Petržalka.
Skutočná výstavba prvej etapy sa začala až v júli 2011 a ukončená má byť v máji 2013.
Egyptčina (stará)

Egyptčina alebo egyptské jazyky je jazyk/vetva afroázijských jazykov. 
O písme pozri egyptské písmo.
Delenie.
Egypčina sa podľa jazyka písaných pamiatok člení chronologicky takto:
Niektorí autori všetky tieto obdobia egyptčiny považujú za samostatné jazyky a egyptčinu potom označujú ako egyptské jazyky. Iní autori zas koptčinu nepovažujú za súčasť egyptčiny a rozlišujú koptčinu (ktorú potom nazývajú aj nová egyptčina) a (zvyšnú) egyptčinu (ktorú potom nazývajú stará egyptčina).
Raná egyptčina

Raná egyptčina alebo archaická egyptčina je najstarší známy egyptský jazyk a zrejme aj najstarší textami doložený jazyk na svete vôbec. Trval asi od 3300 pred Kr. do 2700/2600 pred Kr. 
Ako "archaická raná egyptčina" sa niekedy označuje raná egyptčina plus Texty pyramíd.
Jazyk je doložený hieroglyfickými nápismi z neskorého preddynastického a skorého dynastického obdobia egyptských dejín. Najstarší doklad egyptského hieroglyfického písma sa objavuje na keramike Nakáda II.
V minulosti sa považoval iba za včasnú fázu starej egyptčiny, ukázalo sa však, že sa od nej dosť odlišuje.
Stará egyptčina

Stará egyptčina bol egyptský jazyk používaný zhruba od 2700/2600 pred Kr. do 2200/2100/2000 (teda počas väčšiny Starej ríše a počas Prvého prechodného obdobia). V širšom zmysle sa pod starú egyptčinu zaraďuje/-ďovala aj raná egyptčina. 
Na stenách hrobiek popredných Egypťanov tohto obdobia sa objavujú autobiografické záznamy. Jedným z jej typických znakov je trojité uvádzanie ideogramov, fonogramov a determinátov na označenie množného čísla. Vo všeobecnosti sa výrazne nelíši od strednej egyptčiny.
Do tohto obdobia spadajú aj Texty pyramíd, ktoré sa však niekedy zaraďujú k archaickej egyptčine.
Stredná egyptčina

Stredná egyptčina alebo klasická egyptčina bol egyptský jazyk používaný v období zhruba od 2200/2100/2000 do 1500/1300 pred Kr.
Tento stupeň egyptčiny je známy z množstva písomných dokladov v hieroglyfickom a hieratickom písme spadajúcich do obdobia Strednej ríše. Patria sem pohrebné texty napísané na sarkofágoch ako napríklad Texty rakiev, gnomické texty radiace ako prežiť život, ktoré prezrádzajú veľa o filozofickom nazeraní starovekých Egypťanov na svet, príbehy zaoberajúce sa dobrodružstvami niektorého jednotlivca, napríklad Sinuhetov príbeh, lekárske a vedecké texty ako napríklad papyrus Edwina Smitha a Ebersov papyrus a básnické texty oslavujúce božstvo alebo faraóna, ako napríklad Hymnus na Níl. 
Egyptský hovorený jazyk sa už začal odlišovať od písaného jazyka, ako to dokladajú určité texty v hieratickom písme zo Strednej ríše, ale klasické egyptština sa naďalej používala vo formálnych situáciach až do neskorého dynastického obdobia (niekedy sa táto posledná fáza označuje ako neskorá stredná egyptčina).
Zentralfriedhof

Zentralfriedhof (doslova Ústredný cintorín) je názov viacerých cintorínov v nemecky hovoriacich krajinách, napr.:
Portoviejo

Portoviejo (doslova starý prístav) môže byť:
Agora

Agora môže byť:
Cushamen

Cushamen môže byť:
Númará

Númará () je jedným z obývaných ostrovov na atole Šavijani na Maldivách. Počet obyvateľov je 615 (jún 2006), dĺžka ostrova 900 m, šírka 480 m. Vzdialenosť od hlavného mesta Male je 253,49 km.
Foddú

Foddú () je jeden z obývaných ostrovov na atole Núnu na Maldivách. Počet obyvateľov je 612 (jún 2006), dĺžka ostrova 780 m, šírka 430 m. Vzdialenosť od hlavného mesta Male je 176,18 km.
IP spoofing

IP spoofing je jedna z najnebezpečnejších hakerských techník. Spoofing je typ útoku, pri ktorom osoba alebo program maskuje svoju totožnosť a tvári sa ako druhá osoba. Veľa protokolov používaných v TCP/IP je náchylných na spoofing útoky. Príklady spoofing útokov sú IP spoofing, ARP spoofing, man-in-the-middle útoky, DNS spoofing, web spoofing – tiež sa označuje ako phishing.
Táto technika využíva dôverčivosť niektorých služieb (hlavne rlogin). Dovoľuje obísť TCP wrappingom zakázané služby a dokonca získať užívateľské kontá.
Služba rlogin dovoľuje mať v home directory súbor .rhosts, ktorý dovoľuje vstup z niektorých usernames/host kombinácií. Služba bola vytvorená pre zjednodušenie prihlásenia. Používateľ nemusí pri prihlasovaní z jedného svojho konta na druhé udávať ďalšie heslo. Útočník toho môže využiť a pomocou služby IP source routing zasielať balíky dát. Source routing je časť IP packetu, kde je explicitne definovaná cesta, ktorou sa má odpoveď uberať. Takto je možné zaslať packet z počítača útočníka na napadnutý počítač s tým, že bude v IP hlavičke definovaný odosielateľ Trusted a nastavená spätná cesta k počítaču útočníka.
Táto metóda nebýva vždy úspešná, pretože administrátori vypínajú nepoužívanú časť hlavičky source routing. Navyše sa dá veľmi rýchlo prísť na to, že niekto touto technikou napáda počítač a dokonca veľmi jednoducho zistiť aj zdroj/miesto útoku.
Technika útoku.
Preto sa vymyslela zložitejšia technika pomocou štyroch počítačov:
Haker odošle počítaču trusted SYN packet so zdrojovým počítačom DOWN. SYN packet vytvorí na cieľovom počítači nový proces, ktorý by za normálnych okolností „počúval“ packety. Trusted bude počítaču Down zasielať packety, na ktoré by Down odpovedal, keby toho bol schopný. Takto sa vlastne zahltí počítač Trusted, aby nestačil odpovedať. Toto sa opakuje niekoľkokrát. Počítač Trusted je zahltený. Komunikácia s počítačom Cieľ prebieha úplne normálne. Celistvosť dátového toku TCP/IP sa zabezpečuje pomocou takzvaných sekvenčných čísel (sequence numbers). Odpovede na pakety však smerujú do počítača Trusted, pretože mu to bolo oznámené v zdroji, keď sa počítač tvári ako Trusted. Takže je nutné zistiť spôsob, akým Cieľ generuje sekvenčné čísla:
Po zistení sekvenčného čísla pošle cieľu pakety na nadviazané spojenia, kde použije uhádnuté sekvenčné čísla. A samozrejme je pribalený nejaký príkaz, ktorým je zabezpečený prístup do systému (napríklad echo + + &gt; .rhosts, alebo "DISPLAY=hacker:0.0; export DISPLAY;/usr/X11/bin/xterm&amp;).
&lt;br&gt;Cieľ ešte bude odpovedať na packety počítaču Trusted. Ten je však zahltený, takže sa pakety stratia. Počítač Trusted sa o chvíľu „preberie“ zo SYN flood útoku. Hakerovi už stačí iba využiť vytvorenú dieru a zahladiť po sebe stopy.
Demokratická strana (Namíbia)

Demokratická strana bola politická strana v Namíbii. Strana bola založená vo Vaalgrase, v roku 1975 Emilom Appolusom. Mala základy v Juhozápadnej Africkej národnej nezávislej organizácii (South West Africa United National Independence Organisation - SWAUNIO).
Simple DirectMedia Layer

Simple DirectMedia Layer (SDL) (Jednoduchá GrafickyOrientovaná Vrstva) je cross-platform (Bežiaci na viaceých platformách) knižnica, napísaná v C . SDL je schopné pracovať s počítačovou grafikou, zvukom, videom, CD-ROMom, vláknami (viac operácií naraz), zdielaným objektovým nahrávaním, sieťou a timermi.
Letisko Miláno-Malpensa

Letisko Miláno-Malpensa (; IATA: MXP, ICAO: LIMC) je medzinárodné letisko, ktoré sa nachádza v provincii Varese neďaleko Milána v Taliansku. Je jedným z troch hlavných letísk v okolí Milána.
Letisko je prepojené s centrom mesta Miláno diaľnicou a železničným spojením "Malpensa Express". Pravidelné autobusové spojenie prepája letisko s druhým veľkým letiskom v regióne Linate.
Letisko Malpensa je druhým najrušnejším letiskom v Taliansku po rímskom Fiumicinu.
Malpensa má dva terminály: T1 pre komerčné lety a T2 pre charterové a nízkorozpočtové linky.
Zoznam členov Bezpečnostnej rady OSN

Od roku 1966, má OSN 10 volených nestálych členov Bezpečnostnej rady OSN. Zemepisne sú rozdelení do piatich zón: 
Jeden z nestálych členov musí byť z arabských krajín, buď z Africkej, alebo Ázijskej skupiny. Tieto pravidlá nie sú oficiálne, ale sú dodržiavané.
Každý rok valné zhromaždenie OSN zvolí nových päť nestálych členov na dvojročné obdobie. Znovuzvolenie je možné, no nie v nasledujúcom období (pauza min. jeden rok, do nasledujúcich volieb). V nepárny rok sú volení: jeden člen z Afriky, jeden z Ázie, jeden z latinskej Ameriky a dvaja zo západnej Európy (a ostatných štátov). V párny rok, sú zvolení dvaja členovia z Afriky, jeden z Ázie, jeden z latinskej Ameriky a jeden z východnej Európy. Arabský zástupca teda môže byť zvolený každý párny rok ako zástupca Afriky alebo Ázie.
Od roku 1946 do roku 1965, mala Bezpečnostná rada šesť nestálych členov. podľa regiónov to boli:
Do západnej Európy sa započítavala aj Libéria (zvolená v 1961); Pobrežie Slonoviny bolo v skupine Spoločenstva národov 1964 – 1965; Do východoeurópskych krajín sa zaraďovali aj krajiny z Ázie od 1956.
Zoznam podľa rokov.
Volení členovia Bezpečnostnej rady OSN: 
Zhrnutie.
"Počet rokov v Bezpečnostnej rade (stav ku koncu roku 2006)" :
Slaná (rozlišovacia stránka)

Slaná môže byť:
Raymond Domenech

Raymond Domenech (* 24. január 1952, Lyon, Francúzsko) je bývalý francúzsky futbalista, v súčasnosti je trénerom francúzskej reprezentácie. Má sčasti katalánskych predkov.
Štyri roky pôsobil ako tréner Olympique Lyonnais a od 12. júla 2004 je trénerom francúzskej reprezentácie, s ktorou v roku 2006 dosiahol striebro na Majstrovstvách sveta.
RIVA TNT

nVidia Riva TNT je grafická karta s pracovným označením NV4. Slovo RIVA je skratka pre Real-time Interactive Video and Animation accelerator" a prípona TNT vyjadruje, že grafika dokáže pracovať na dvoch texeloch súčasne (TwiN Texel"). Je to 3D akcelerátor aj s 2D jadrom, určený širokému segmentu trhu počítačov. Uvedenie sa datuje na rok 1998 a nVidia sa naďalej snažila upevniť svoje postavenie. Nasledovník Rivy 128, RIVA TNT 1 bola priamou odpoveďou na grafickú kartu 3dfx Voodoo 2. Nanešťastie Voodoo 2 taktiež disponuje 32-bitovými farbami (true color) a formátom pixelu s 24-bitovym Z-buferom v 3D móde. Pokrok TNT oproti RIVE 128 je dramatický vo vylepšení kvality zobrazovania a v systéme filtrovania textúr. Je to karta s jedným čipom a pamäťou rozšírenou na 16 MB SDRAM.
Creative Graphics Blaster RIVA TNT PCI.
RIVA TNT bola vydaná o niečo neskôr ako jej tvorcovia plánovali, tiež frekvencia jadra, 90 Mhz namiesto plánovaných 110 Mhz. Pôvodný plán mal potopiť Voodoo 2 vo všetkých aplikáciách Direct3D, ale práve vďaka nižšej konečnej frekvencii jadra tomu tak nebolo. Hry pod OpenGL zvládala Voodoo 2 veľmi dobre a TNT originálne 3dfx rozhranie Glide nepodporovala vôbec. TNT mala 32-bitovú podporu farieb, Voodoo 2 len 16-bitovú, zato vo veľmi vysokej kvalite (dithering system).
Naneštastie pre nVidiu, TNT nemohla súťažit v úspešnosti predaja s velikánom Voodoo 2 od 3dfx, nVidia bola stále vnímana ako nový hráč na trhu. Stále bolo najrýchlejšie a najlepšie optimalizované rozhranie nVidiou nepodporované Glide (takmer všetky hry ho podporovali). nVidia však varovala pred príchodom pokračovania TNT 2. Tá jasne porazila 3dfx Voodoo 2 vo všetkých hrách a to i pri nastavení 32 bitov.
Neskôr nVidia uviedla tzv. odľahčenú verziu Vanta. Pracovala s nižšou frekvenciou, 64-bitovou zbernicou, 8 MB pamäte. To rapídne posunulo cenu karty nadol (kvôli nižším nákladom pri samotnej výrobe). Niektorí výrobcovia základných dosiek integrovali kartu na svoje produkty. TNT sa predávalo najmä ako Diamond Viper V550, STB Velocity 4400. Víťazom v tomto vedení sa stal DELL a GATEWAY.
Henbandú

Henbandú () je jeden z obývaných ostrovov na atole Núnu na Maldivách. Počet obyvateľov je 630 (jún 2006), dĺžka ostrova 650 m, šírka 550 m. Vzdialenosť od hlavného mesta Male je 198,89 km.
Holudú

Holudú () je jeden z obývaných ostrovov na atole Núnu na Maldivách. Počet obyvateľov je 2 038 (jún 2006), dĺžka ostrova 630 m, šírka 380 m. Vzdialenosť od hlavného mesta Male je 176,57 km.
Ľadový potok

Ľadový potok môže byť:
Microsoft FrontPage

Microsoft FrontPage (celý názov Microsoft Office FrontPage) je WYSIWYG HTML editor a nástroj na správu webu z kancelárskeho balíka Microsoft Office od spoločnosti Microsoft. Súčasťou balíka bol v rokoch 1997 až 2006. V novembri 2006 bol nahradený nástrojom Microsoft Expression Web.
Kendikoludú

Kendikoludú () je jeden z obývaných ostrovov na atole Núnu na Maldivách. Počet obyvateľov je 1 525 (jún 2006), dĺžka ostrova 4 880 m, šírka 6 550 m. Vzdialenosť od hlavného mesta Male je 196,33 km.
Australian Open

Australian Open je prvý zo štyroch grandslamových tenisových turnajov. Hrá sa každý január v Melbourne Park. Turnaj sa prvýkrát uskutočnil v roku 1905. Tak ako na ostatných grandslamových turnajoch aj na Australian Open sa zúčastňovali najvyššie postavení amatérski tenisti a do otvorenej éry (1968) bol známy ako Australian championships. Pôvodne sa hral na trávnatých dvorcoch štadióna Kooyong v juhovýchodnej časti Melbourne až kým bol v roku 1988 presunutý do Melbourne Park, kde sa hrá na tvrdom povrchu (Rebound Ace). Jediným hráčom, ktorý vyhral Australian Open na oboch povrchoch je Mats Wilander.
John Jay

John Jay (* 12. december 1745, New York, New York, USA - † 17. máj 1829, Bedford) bol americký politik, štátnik, revolucionár, diplomat a právnik.
Bol jedným z Otcov zakladateľov Spojených štátov a prezidentom Kontinentálneho kongresu v rokoch 1778 - 1779. Počas aj po skončení Americkej revolúcie bol vyslancom v Španielsku a vo Francúzsku, prispel tak k formovaniu americkej zahraničnej politiky a k zabezpečeniu výhodných podmienok mieru s Britániou a Francúzskom. Je spoluautorom Federalistických listov spolu s Alexanderom Hamiltonom a Jamesom Madisonom. 
Jay bol prvým predsedom Najvyššieho súdu Spojených štátov od roku 1789 do 1795. V roku 1794 dohodol tzv. Jayovu zmluvu s Britmi. Ako vodca novej Strany federalistov bol zvolený do úradu guvernéra štátu New York, ktorý zastával v rokoch 1795-1801. Bol popredným odporcom otroctva a obchodu s otrokmi v New Yorku. Prvý pokus o schválenie emancipačných zákonov v roku 1777 mu nevyšiel, uspel však roku 1799, keď podpísal zákon, ktorý nakoniec oslobodil otrokov v New Yorku.
Znovu bol menovaný predsedom Najvyššieho súdu USA 18. decembra 1800, ale menovanie odmietol a v 55 rokoch opustil politiku.
Zomrel 17. mája 1829 v Bedforde.
French Open

French Open, po francúzsky Tournoi de Roland-Garros, je tenisový turnaj, ktorý sa hrá viac ako dva týždne každý rok v období od polovice mája do začiatku júna v Paríži vo Francúzsku. Je to druhý turnaj Grand Slamu v ročnom tenisovom kalendári. Hrá sa na antukovom povrchu.
Od roku 2006 sa French open pridal k Australian Open a US Open a ponúka rovnaké výhry pre mužov, aj pre ženy.
Dôverník Štátnej bezpečnosti

Dôverník Štátnej bezpečnosti je jedna z kategórií, vyskytujúcich sa v registroch ŠtB. V spise dôverníka sa zhromažďovali informácie, ktoré pomáhali plniť previerkové, pomocné a orientačné úlohy štátnobezpečnostnej povahy v súvislosti s odhaľovaním alebo objasňovaním protištátnej činnosti.
Osoba evidovaná v kategórii dôverník o tejto skutočnosti nemusela vedieť. Ústavný súd SR v minulosti rozhodol, že osoby vedené v kategórii dôverník neboli vedomými spolupracovníkmi. 
Spis dôvernika nepatrí do kategórie zväzkov tajných spolupracovníkov.
Sídlisko Stred

Sídlisko Stred je jeden z urbanistických celkov bratislavskej mestskej časti Bratislava – mestská časť Devínska Nová Ves. Zo západu je ohraničené Istrijskou, zo severu Novoveskou, z východu Kalištnou a z juhu Hradištnou ulicou.
Sídlisko Stred vzniklo koncom 70-tych rokov 20. storočia zbúraním časti pôvodnej zástavby nízkych jednotraktových rodinných domov. Tvoria ho 5-poschodové panelové bytové domy zoskupené do troch skupín tvaru L, čím tvoria viac-menej uzavretý vnútroblok. K panelovej zástavbe prilieha z juhu 6 tehlových 3-poschodových bytoviek. V náväznosti na bytové domy sú tiež objekty občianskej vybavenosti - pošta, zdravotné stredisko, základná umelecká škola, základná škola Pavla Horova a základná škola Ivana Bukovčana. 
Sídlisko priamo naväzuje na pôvodnú zástavbu pozdĺž Istrijskej ulice, aj ostatných priliehajúcich ulíc.
Kostol Panny Márie milostí (Miláno)

Kostol Panny Márie milostí (tal. "Chiesa di Santa Maria delle Grazie") je kostol a kláštor rádu dominikánov v Miláne. V severnej časti refektáru (jedáleň) sa nachádza maľba Leonarda da Vinciho Posledná večera. Obraz nepatrí kostolu, ale je vystavený v štátnom múzeu.
V roku 1980 bol kostol zapísaný na zoznam svetového dedičstva UNESCO.
Francesco Sforza nariadil postaviť konvent dominikánov v 15. storočí. Hlavným architektom bol Guiniforte Solari, konvent bol dokončený v 1469. Za autora apsidy kostola je považovaný známy taliansky renesančný architekt Donato Bramante. V roku 1943 bol kostol zasiahnutý leteckým útokom, poškodená bola väčšia časť kostola, ale niektoré steny zostali nepoškodené.
V kláštornej časti je do roku 2015 výstava časti diela Codex Atlanticus Leonarda da Vinciho.
Externé odkazy.
Oficiálna stránka
Kostol Panny Márie milostí

Kostol Panny Márie milostí (tal. "Chiesa di Santa Maria delle Grazie") je názov viacerých kostolov v Taliansku:
City Business Center I

City Business Center I je výšková budova v Bratislave, ktorá je súčasťou kancelárskeho súboru City Business Center Bratislava na Karadžičovej ulici vedľa hlavnej autobusovej stanice a v bezprostrednej blízkosti výškovej budovy VÚB banky.
Hrubá stavba bola dokončená v marci 2007. Má výšku 107 metrov po vrchol antény, 95 metrov po strechu a 24 nadzemných podlaží. Stavebníkom a majiteľom budovy je developer HB Reavis Slovakia, ktorý v komplexe aj sídli.
Dead Can Dance (1981-1998)

Dead Can Dance (1981-1998) je štvordiskový box set od Dead Can Dance z roku 2001, zahŕňajúci tri hudobné CD mapujúce celú existenciu od raných čias po poslednú skladbu „The Lotus Eaters“ a videoDVD "Toward the Within". Jej vydanie bolo načasované na dvadsiate výročie vzniku kapely.
Informácie o niektorých skladbách.
Hoci väčšina zo skladieb sú zobraté z predošlých radových albumov , obsahuje tento box-set množstvo raritných skladieb.
RIVA TNT2

RIVA TNT2 je grafická karta vyrobená začiatkom roku 1999. Jej výrobné označenie je NV5, bola v poradí už piata (NV1, NV2, RIVA 128, RIVA TNT, RIVA TNT 2) od spoločnosti nVidia.
Jadro sa podobá vlastnému predchodcovi (RIVA TNT), všetko však prešlo veľkými zmenami. Slot AGP 4x, 32 MB VRAM, výrobný proces prešiel z 0,35 na 0,25 mikrónu. Zdokonalenie výrobného procesu umožnilo nataktovať jadro na podstatne vyššiu frekvenciu (z 90 na 150 a viac MHz). TNT 2 ponúkala vysokú kvalitu podania farieb s rozlíšením končiacim pri 2048 x 2048. TNT 2 vo svojej dobe konkurovali grafické karty ako Voodoo3, Matrox G400 a ATI Rage 128.
Hlavnú konkurenciu predstavovala Voodoo3. Achillova päta 3dfx Voodoo3 bola v nepodporovanom 32-bitovom renderovaní (disponovala 24-bitovým, pozri ďalej). Voodoo3 sa spoliehala na svoj rýchly algoritmus a techniku dithering (to čo je v 16-bitoch, následne prejde filtrom až po konečný 24-bitový výsledný ekvivalent). Toto riešenie bolo nepochopiteľné pre používateľov, obraz TNT2 vyzeral lepšie. TNT 2 a Voodoo3 boli rozdielne aj v počte jednotiek pipeline, kým 3dfx malo jednu multi, TNT 2 dve samostatne. Niektoré staršie hry postavené na samotnej textúre pre polygón, išli na TNT 2 veľmi dobre. Takých hier bolo ale len menej a táto výhoda strácala na podstate.
Hlavný alarmujúci fakt bol, ze Voodoo2 v SLI (dve karty spolu) režime predčilo TNT 2 vo veľkom počte testov. TNT 2 nemala šancu, pre bežného používateľa toto riešenie nebolo opodstatnené (archaické riešenie, dve 3D karty + 2D karta). Bolo to príliš náročné, technológia Voodoo2 bola už staršia a aj samotný výkonnostný rozdiel medzi Voodoo2, Voodoo3, TNT 2 nebol taký priepastný. Zvykom nVidie je to, že uvedie k novému modelu lacnejší variant. TNT 2 model 64 mala pamäť zredukovanú zo 128 bitov na 64. Často bola známa aj pod menom Vanta. OEM verzia RIVA TNT 2 M64 bola neuveriteľne populárny model.
Falcon Northwest, veterán v hracom (PC) priemysle a Guillemot, továreň pre výrobu video kariet sa spojili v projekte o vyrobenie najvýkonnejšej varianty TNT 2. Niesla meno FALCON NORTHWEST SPECIAL EDITION MAXI GAMER XENTOR 32. Bola to TNT 2 ULTRA taktované na rekordnom kmitočte 195 MHz, 235 MHz RAM. Karta s extrémne krátkou latenciou; 4,3 ns.
RIVA TNT 2 bola neskôr bežne integrovávaná do základných dosiek, výroba neustala ani po príchode ďalších generácií (GE FORCE 256, GEFORCE 2MX) a skončila až v roku 2001.
San Pedro

San Pedro (šp. "svätý Peter") môže byť:
Hic et nunc

Hic et nunc (lat. "tu a teraz, tu a hneď, hneď a zaraz, na mieste") je latinský výraz, ktorým sa vyjadruje, že má niekto niečo vykonať alebo prežívať v aktuálnom momente, a to v širšom alebo užšom zmysle.
V užšom zmysle je to prežívanie okamihu, ktorý je práve tu a teraz - kde sa nachádza človek práve v tej jednej danej chvíli. Často sa zvýrazňuje aspekt neopakovateľnosti a jedinečnosti každého momentu ľudského života. Práve prístup hic et nunc zdôrazňuje, že človek sa má snažiť intenzívnejšie prežívať osobitne každú túto chvíľu svojej existencie.
V širšom zmysle je to prežívanie aktuálneho ľudského života (nunc) v súčasnom období (hic). Takýto prístup vyžaduje od človeka prijatie svojej súčasnosti, doby v ktorej žije, aby neblúdil po minulosti alebo budúcnosti, ale zameral sa na svoju dobu, ktorú môže ovplyvniť.
Hic et nunc neznamená, aby človek nemyslel na budúcnosť, alebo aby si nepamätal minulosť, je to prístup, v ktorom sa zdôrazňuje, že človek môže ovplyvniť, reálne prežívať iba aktuálny moment, okamih svojho života.
Sternwarte Bochum

Sternwarte Bochum je univerzitné observatórium v meste Bochum v Nemecku (+7°13,4'; +51°27,9'; 132 m). Zameriava sa na hviezdnu fotometriu a spektroskopiu a extraterestrický výskum.
Altiplano (rozlišovacia stránka)

Altiplano (v americkej španielčine "vysočina, náhorná rovina") môže byť:
Altiplano

Altiplano (šp. "vysočina, náhorná rovina") je názov náhornej plošiny, po Tibetskej plošine druhej najrozsiahlejšej na Zemi. Nachádza sa vo vnútrozemí Južnej Ameriky, prevažne na území Bolívie a Peru a čiastočne zasahuje do Čile a severu Argentíny. Priemerná nadmorská výška je . Západnú a východnú stranu ohraničuje horská reťaz Ánd ("Cordillero Occidental" a "Cordillero Central") s početnými aktívnymi vulkánmi, severnú jazero Titicaca a na juhu sa nachádza jedno z najsuchších miest na zemi - púšť Atacama. Samotná oblasť Altiplana je riedko osídlená, hustejšie zaľudnené sú len územia v okolí jazera Titicaca a banské oblasti (nakoľko sa tu nachádzajú pomerne veľké ložiská striebra, medi, cínu a zinku). Altiplano je známe tiež najvyššie položenou železničnou traťou, spájajúcou mestá Cusco a La Paz.
Podnebie.
Životné podmienky Altiplana ovplyvňuje klíma - chladná a suchá. Príčina spočíva v clonení Ánd, ktoré zachytávajú zrážky prúdiace od Pacifiku. Priemerné ročné teploty sa pohybujú v intervale 3 - 12 °C (maximá ~ 24 °C, minimá ~ −20 °C), ročný úhrn zrážok predstavuje 200 až /m2. Väčšinu roka prevláda v oblasti suché, studené, veterné, ale slnečné počasie.
Vznik.
Vznik Altiplana je datovaný na koniec druhohôr, keď vplyvom tektonických pohybov nastal v oblasti pokles a následná masívna sedimentácia. Neskôr, v miocéne sa začala vulkanická aktivita v Cordillero Occidental, ktorá prekryla vrstvu sedimentov lávovými prúdmi a inými sopečnými produktami. V období pleistocénu bola celá oblasť zaliata vodou - jazero Ballivián. Začiatkom holocénu jazero vysychá, jeho zvyšky predstavujú jazerá Titicaca a Poopó a oblasť dostáva dnešnú podobu.
Bologna University Observatory

Bologna University Observatory je observatórium v Loiane (+11°20,2'; +44°15,5'; 785 m), patriace univerzite v Bologni. Zaoberá sa spektroskopiou a fotometriou hviezd.
Kudafarí

Kudafarí () je jeden z obývaných ostrovov na atole Núnu na Maldivách. Počet obyvateľov je 680 (jún 2006), dĺžka ostrova 680 m, šírka 430 m. Vzdialenosť od hlavného mesta Male je 188,46 km.
San Pedro (sopka v Čile)

San Pedro je názov komplexu dvojice stratovulkánov ("San Pedro" - 6 145 m a "San Pablo" - 6 092 m), nachádzajúcich sa na okraji púšte Atacama v Čile. Je to jedna z najvyšších činných sopiek na Zemi. Komplex je tvorený prevažne andezitmi a dacitmi, San Pedro je mladší člen komplexu. Z 19. a 20. storoča je reportovaných viacero správ o aktivite komplexu.
Landú

Landú () je jeden z obývaných ostrovov na atole Núnu na Maldivách. Počet obyvateľov je 884 (jún 2006), dĺžka ostrova 1 230 m, šírka 100 m. Vzdialenosť od hlavného mesta Male je 188,09 km.
Lohi (Dálu)

Lohi je neobývaný ostrov na atole Dálu na Maldivách.
Máfaru

Máfaru () je jeden z obývaných ostrovov na atole Núnu na Maldivách. Počet obyvateľov je 1 022 (jún 2006), dĺžka ostrova 4 630 m, šírka 630 m. Vzdialenosť od hlavného mesta Male je 182,55 km.
Málendú

Málendú () je jeden z obývaných ostrovov na atole Núnu na Maldivách. Počet obyvateľov je 772 (jún 2006), dĺžka ostrova 1 430 m, šírka 500 m. Vzdialenosť od hlavného mesta Male je 190,53 km.
Magúdú

Magúdú () môže byť ostrov:
Magúdú (Núnu)

Manadú () je jeden z obývaných ostrovov na atole Núnu na Maldivách. Je hlavným mestom atolu Núnu. Počet obyvateľov je 1 580 (jún 2006), dĺžka ostrova 1 650 m, šírka 950 m. Vzdialenosť od hlavného mesta Male je 175,72 km.
Miladú

Miladú () je jeden z obývaných ostrovov na atole Núnu na Maldivách. Počet obyvateľov je 1 324 (jún 2006), dĺžka ostrova 680 m, šírka 350 m. Vzdialenosť od hlavného mesta Male je 178,83 km.
Manadú

Kendikoludú () je jeden z obývaných ostrovov na atole Núnu na Maldivách. Je hlavným mestom atolu. Počet obyvateľov je 1 580 (jún 2006), dĺžka ostrova 1 650 m, šírka 950 m. Vzdialenosť od hlavného mesta Male je 175,72 km.
CS

CS alebo cs môže byť:
Cs môže byť:
Otec (rozlišovacia stránka)

Otec môže byť